送閔思齊浙東帥府掾
作者：宋無
朝代：宋

paragraphs: 南越連閩徼，東瀛貢百蠻。
軍營威帥閫，記室比官班。
之子稱時彥，群公譽早攀。
詩壇堪白戰，幕府政朱顔。
橫槊金飈動，談兵玉帳閒。
貨通夷舶富，民羨國風還。
夜柝鯨潜海，春旗豹隠山。
携琴遊有暇，挈榼酒休慳。
將佐知書貴，勳名待詔頒。
孟堅詞訟作，留照汗青間。